# Batina

| Batina
 |
| --- |
| Batinaclass=notpageimage| Batina na karti Hrvatske
 |
| Regija
 | Baranja
 |
| Županija
 | Osječko-baranjska
 |
| Općina/Grad
 | Draž
 |
| Najbliži (veći) grad
 | Beli Manastir
 |
|  |
| Geografske koordinate
 |
|  - z. š.
 | 45.846 N
 |
|  - z. d.
 | 18.85 E
 |
|  |
| Stanovništvo - - - - - - -(2001 / 2011 / 2021)
 |
|  - Ukupno
 | 1048
 |
| Pošta
 | 31306
 |
| Pozivni broj
 | +385 (0)31
 |
| Autooznaka
 | BM
 |
| Batina, pogled sa Dunava
 |

**Batina** (lokalno **Batina Skela**, mađarski **Kiskőszeg** [ˈkiʃkøːsɛɡ]), naselje i pristanište na Dunavu u Baranji. Razvilo se u lokalni centar sjeveroistočnog dijela Baranje, u dijelu Banskog brda gdje ono izbija na Dunav. Najvažnija veza Baranje s Bačkom vodi preko Batine gdje je 1974. godine izgrađen cestovni most na Dunavu (ranije se prevozilo skelom).

## Stanovništvo

Prema popisu stanovnika iz 2001. godine, Batina ima 1048 stanovnika.

### Naselja

Na južnome dijelu Bajskoga kanala nalazi se dio hrvatskoga državnog područja, na kojemu je smješteno naselje Kenđija, a naziva se Oraškovica. Uz sam kanal je Gombarov salaš. Preko kanala i potoka Šuster najbliža su naselja Kolut i Bereg. Kenđiju (i Oraškovicu) okružuje sa zapadne strane veća nizina koja nosi naziv Karapandža, unutar koje je jezero Labudnjovača i potok Lašufok. Bajski se kanal ulijeva u Veliki kanal, koji pak utječe u Dunav i tako čini prirodnu granicu prema Vojvodini. Kenđija je od Velikoga kanala odvojena vodozapremninama Bandafok i Baračka, s tim što je Baračka dio kanalske mreže u svome početku (kod naselja Zimovnik). Stanovnici Kenđije su se obraćali vlastima SRH za naknadu štete od poplava, te je Batinsko lovačko društvo dobilo u zakup područje Karapandža (Karapanđa).

### Tabela (2011)

| Pregled broja stanovnika po godinama
 |
| --- |
| 1857 | 1869 | 1880 | 1890 | 1900 | 1910 | 1921 | 1931 | 1948 | 1953 | 1961 | 1971 | 1981 | 1991 | 2001 | 2011
 |
| 1600 | 1752 | 1963 | 2346 | 2555 | 2746 | 2460 | 2568 | 2233 | 2154 | 2130 | 2043 | 1643 | 1449 | 1048 | 879
 |

---

### Grafikon (2011)

Grafikon kretanje broja stanovnika Batine od 1857. do 2011.

### Nacionalnost (2011)

Prema popisu iz 2011. godine stanovništvo je relativno najviše mađarsko (50%), te hrvatsko (42%) i srpsko (6%).

### Prezimena stanovnika

Prema popisu stanovništva iz 2011. godine **20 najčešćih prezimena** u Batini su:

* Živić, Horvat, Kolar, Šipoš, Guljaš, Molnar, Varga, Gajić, Mađar, Takač, Tatai, Budač, Farkaš, Kopić, Mesaroš, Virag, Cindrić, Dudaš, Kovačić, Laslovski

a nekad su najčešća **prezimena** bila:

* Živić, Varga, Guljaš, Cindrić, Horvat, Kolar, Bosanac, Bošnjak, Kovačić, Molnar, Čapo, Budač, Doboš, Farkaš, Kučera, Pundžin, Takač, Tatai, Šipoš, Žalac

## Historija

U knjizi *"Hrvatski baranjski mjestopisi"* Ante Sekulića tvrdi se da je Batina naselje poznato u rimsko doba, te je zabilježeno također i godine 1316. Izvorno je zabilježeno kao *Kurszug*, zatim mađarski *Köszeg* (Kö - kamen, szeg - rub). Batina je službeno osnovana 1720. godine naseljavanjem Hrvata, Srba, Mađara i Nijemaca, dok se po knjizi *"Tri stoljeća Belja"* u poreznim knjigama kao pustara spominje već 1591. godine: "Pretpostavlja se da je i u vrijeme oslobodilačkih ratova bila pusta. Godine 1696. tu su se vjerojatno naselili srpski doseljenici. Zatim je ponovo opustjela, a 1718. god. naselili su je ponovo veoma siromašni Južni Slaveni i Mađari. Godine 1780. im se pridružuju njemački doseljenici. Pripada joj područje Karapandža i naselje Kenđija.

## Spomenici i znamenitosti

Dunav (Zeleni otok), strmi lesni odsjeci Banskog brda, galerijske šume na plavnim ravnima te impozantni spomenik kipara Antuna Augustinčića palim crvenoarmejcima i partizanima pri forsiranju Dunava 11.-22. studenoga 1944. godine, u narodu poznat i kao "Julka", koji dominira nad naseljem te pridonose njegovom turističkom značaju.

Među arheološkim nalazima od starijega željeznog doba do seobe naroda ističe se keltski ratnički grob sa kacigom. U rimsko doba utvrda na limesu *Ad Militare*.

## Društvo i kultura

### Udruge

* "Regata mira Batina - Zeleni otok"
* Demokratska zajednica Mađara Hrvatske - udruga Batina
* Dobrovoljno vatrogasno društvo Batina
* Lovačko društvo "Fazan" Batina
* Mađarsko kulturno umjetničko društvo "kiskőszeg" Batina
* Moto klub "Otočki pirati"
* Nogometni klub "Napredak" Batina
* Športsko ribolovno društvo "Šaran" Batina
* Udruga branitelja Batina
* Udruga mladeži "Zeleni otok" Batina
* Udruga umirovljenika Batina – kiskoszeg
* Udruga vinogradara i vinara batine "Baranjski vinogradi"
* Udruga za rekreaciju kroz doživljaj prirode "Zeleni dom"
* Udruga za zaštitu zelenog otoka u Batini
* Udruga žena Batina

## Sport

* NK Napredak Batina

## Literatura

* Ante Sekulić, "Hrvatski baranjski mjestopisi"
* "Tri stoljeća Belja"

## Ulice

* **Batina jug **Crkvena ulica** < Ulica crvene zvijezde
* **Dunavska ulica** < Ulica Ive Lole Ribara
* **Jorgovanska ulica **Kenđija **Planina **Planina istok **Planina jug **Planina zapad **Rokus** (dio Batine)
* **Srednja ulica** < Ulica 11. novembra
* **Staklena ulica **Trg Slobode **Ulica Doža Đerđa **Ulica kralja Krešimira** < Ulica 8. vojvođanske brigade
* **Ulica kralja Tomislava** < Ulica 12. vojvođanske udarne brigade
* **Ulica kralja Zvonimira** < Ulica 7. vojvođanske brigade
* **Ulica Matije Gupca **Ulica Petefi Šandora **Ulica svetog Ivana Nepomuka** < Partizanski put
* **Ulica Vladimira Nazora**

## Reference